DOMES SĒDES PROTOKOLA PIELIKUMS Olainē

- 2021.gada 27.janvārī Nr.1
- 15.p.

### Par ceļa servitūta (reālservitūta) nodibināšanu uz nekustamā īpašuma 'Tālumi' (Stūnīšos)

#### Tiek dots vārds: A.Bergam, D.Ļebedevam, O.Galanderam

Olaines novada pašvaldībā 2020.gada 14.decembrī saņemts nekustamā īpašuma 'Tālumi', kadastra numurs 8080 001 0672, īpašnieces L B, personas kods \_, dzīvesvieta: 'VEF - Baloži 528', Medemciems, Olaines pag., Olaines nov., iesniegums (reģ.Nr. ONP/1.8./20/7902 - SD) ar rosinājumu par jauna ceļa servitūta nodibināšanu uz nekustamā īpašuma 'Tālumi', zemes gabala ar kadastra apzīmējumu 8080 001 0656. Saskaņā ar ierakstu Rīgas rajona tiesas Olaines pagasta zemesgrāmatas nodalījuma Nr.1, L B īpašumā ir nekustamais īpašums 'Kalna Baloži', kura sastāvā ir zemes vienība ar kadastra apzīmējumu 8080 001 0656. Valsts zemes dienesta Kadastra reģistrā, pamatojoties uz Olaines novada domes 2018.gada 28.novembra sēdes lēmumu 'Par zemes ierīcības projekta nekustamajam īpašumam 'Kalna Baloži' (Stūnīšos) apstiprināšanu, nekustamā īpašuma lietošanas mērķu, apgrūtinājumu un adreses, plānotās adreses noteikšanu' (15.prot., 17.2.p.) ir izveidots jauns pastāvīgs nekustamais īpašums 'Tālumi' ar kadastra numuru 8080 001 0672, sastāvošs no zemes vienības ar kadastra apzīmējumu 8080 001 0656, 0.5000 ha platībā. L B rosina nodibināt ceļa servitūtu uz nekustamā īpašuma 'Tālumi' uz zemes vienības ar kadastra apzīmējumu 8080 001 0656 (kalpojošais nekustamais īpašums) par labu nekustamajam īpašumam 'Dzelzceļa ēka 12.km' ar kadastra Nr.8080 001 0407 (valdošais nekustamais īpašums), kas sastāv no zemes vienības ar kadastra apzīmējumu 8080 001 0407, 0,5472 ha platībā un dzīvojamās ēkas ar kadastra apzīmējumu 8080 001 0407 001. Ceļa servitūta nodibināšanas mērķis ir nodrošināt piekļuvi nekustamajam īpašumam 'Dzelzceļa ēka 12.km' (valdošajam nekustamajam īpašumam), sakarā ar to, ka vienīgā piekļuves iespēja ir lietot ceļu, kas ved caur īpašumu 'Tālumi' (kalpojošo nekustamo īpašumu) . Ceļu atļauts izmantot tikai piekļuvei Valdošajam nekustamajam īpašumam ar kājām vai vieglo pasažieru transportu valdošā nekustamā īpašuma īpašnieka vai lietotāja vajadzībām. Izņēmuma gadījumos ceļu atļauts izmantot citam transportam, ievērojot spēkā esošos transportlīdzekļu masas ierobežojumus, to iepriekš saskaņojot ar kalpojošā nekustamā īpašuma tiesisko valdītāju. Šāds saskaņojums nav nepieciešams neatliekamā gadījumā, ja ceļš tiek izmantots speciālo dienestu operatīvajam transportam. Saskaņā ar likuma 'Civillikums. Trešā daļa. Lietu tiesības': 1130.pantu, servitūts ir tāda tiesība uz svešu lietu, ar kuru īpašuma tiesība uz to ir lietošanas ziņā aprobežota kādai noteiktai personai vai noteiktam zemes gabalam par labu; 1131.pantu, servitūts, kas nodibināts par labu noteiktai fiziskai vai juridiskai personai, ir personālservitūts; servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts ; 1148.pantu, piešķirot servitūtu, kalpojošā nekustamā īpašuma īpašnieks nezaudē tiesību pašam izlietot šajā servitūtā ietilpstošo tiesību, un viņš var pat piešķirt līdzīgu tiesību vairākiem, ja vien ar to netraucē jau pastāvošo servitūtu;

- 1151.pantu, ja servitūta izlietošanai vajadzīgs uzturēt un izlabot kalpojošo lietu, tad tas jādara servitūta izlietotājam;
- 1156.pantu, ar ceļa servitūtu var piešķirt tiesību: 1) uz kājceļu, 2) uz lopu ceļu, un 3) uz braucamo ceļu;
- 1158.pantu, ja nodibinot ceļa servitūtu nekas nav teikts par ceļa platumu, tad kājceļam jābūt vienu metru, bet lopu ceļam vai braucamam ceļam vismaz četri ar pusi metrus platam;